Civilinių mobilizacijos institucijų mobilizacijos planų sudarymo metodinių rekomendacijų

6 priedas

**(Veiksmų ir priemonių, reikalingų valstybinių mobilizacinių užduočių „Užtikrinti geriamojo vandens tiekimą ir nuotekų tvarkymą“ ir „Organizuoti savivaldybės gyventojų aprūpinimą geriamuoju vandeniu alternatyviais būdais“ vykdymui užtikrinti, aprašymo formos pavyzdys)**

**... SKIRSNIS**

**VEIKSMAI IR PRIEMONĖS, REIKALINGI VALSTYBINIŲ MOBILIZACINIŲ UŽDUOČIŲ „UŽTIKRINTI GERIAMOJO VANDENS TIEKIMĄ IR NUOTEKŲ TVARKYMĄ“ IR „ORGANIZUOTI SAVIVALDYBĖS GYVENTOJŲ APRŪPINIMĄ GERIAMUOJU VANDENIU ALTERNATYVIAIS BŪDAIS“ VYKDYMUI UŽTIKRINTI**

1. **Už valstybinės mobilizacinės užduoties (toliau – VMU) vykdymo organizavimą, koordinavimą ir kontrolę** **atsakingas asmuo ar struktūrinis padalinys** (nurodomassavivaldybės administracijos darbuotojas (vardas, pavardė, pareigos, tel. Nr. ir el. p. adresas) ar struktūrinis padalinys (struktūrinio padalinio pavadinimas, struktūrinio padalinio vadovo vardas, pavardė, tel. Nr. ir el. p. adresas).

2. **Už VMU vykdymo organizavimą, koordinavimą ir kontrolę atsakingo asmens ar struktūrinio padalinio veiksmai** (keliais punktais aprašomi savivaldybės administracijos darbuotojo ar struktūrinio padalinio veiksmai paskelbus mobilizaciją).

1 lentelė

|  |  |
| --- | --- |
| **Eil. Nr.** | **Geriamojo vandens tiekimo ir nuotekų tvarkymo užtikrinimas** |
| **Vartotojai** | **Ūkio subjektas, tiekiantis vandenį**  | **Ūkio subjektas, teikiantis nuotekų tvarkymo paslaugas** | **Sutartis** | **Ištekliai** |
| **Vietovė** | **Gyventojų sk.** | **Pavadinimas** | **Kontaktinis asmuo**  | **Pavadinimas** | **Kontaktinis asmuo** | **Materialiniai** | **Žmogiškieji** |
| 1  | 2  | 3  | 4  | 5  | 6  | 7  | 8  | 9  | 10  |
| *1.* | *Pvz., Šiaulių m., Šiaulių r. Ginkūnų, Aukštelkės ir Vijolių gyvenvietės* | *51,8 tūkst. gyventojų* | *UAB „Vandenys“**(Vytauto g. 1111, Šiauliai)* | *UAB „Vandenys“**gen. direktorius Vardenis Pavardenis, tel. Nr. (1 11) 11111, el. p. v.pavardenis@va.lt* | *UAB „Vandenys“**(Vytauto g. 111, Šiauliai)* | *UAB „Vandenys“**gen. . direktorius Vardenis Pavardenis, tel. Nr. (1 11) 11111, el. p. v.pavardenis@va.lt* | *UAB „Vandenys“ 2019-02-06 sutartis Nr.1(sutarties kopija pridedama)* | *Stacionarūs, kilnojamieji generatoriai, ekskavatoriai ar pan.*  | *5 asmenys (vandentiekio ar nuotekų valymo įrenginių gedimams šalinti)* |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Įrašoma, ar VMU vykdymui reikalingi valstybės informaciniai ištekliai. Jei tokie ištekliai reikalingi, – įvardinami valstybės informaciniai ištekliai, subjektas, kuriam jie reikalingi, bei nurodoma šių išteklių naudojimo paskirtis)

1 lentelės pildymas:

1) antrojoje skiltyje įrašoma vietovė pagal teritorinį savivaldybės paskirstymą, pvz., rajonas, miestelis, gyvenvietė, seniūnija;

2) trečiojoje skiltyje nurodomas gyventojų skaičius (esant poreikiui savivaldybės gyventojų skaičius gali būti išskaidomas pagal vietoves);

3) ketvirtojoje ir penktoje skiltyse pateikiama informacija apie atitinkamoje savivaldybėje veikiantį ūkio subjektą, kuris centralizuotai aprūpina gyventojus geriamuoju vandeniu, nurodant jo pavadinimą, adresą, bei šio subjekto kontaktinį asmenį, pateikiant jo vardą, pavardę, pareigas, tel. Nr. ir el. p. adresą;

4) šeštojoje ir septintojoje skiltyse pateikiama informacija apie atitinkamoje savivaldybėje veikiantį ūkio subjektą, teikiantį nuotekų tvarkymo paslaugas, nurodant jo pavadinimą, adresą bei šio subjekto kontaktinį asmenį, pateikiant jo vardą, pavardę, pareigas. tel. Nr. ir el. p. adresą;

5) aštuntojoje skiltyje aprašomos priemonės, reikalingos užduočiai įgyvendinti (pvz., centralizuotai tiekiamo geriamojo vandens ir nuotekų tvarkymo įmonių apsaugos užtikrinimas, gedimų šalinimas, nurodant ūkio subjektus, kurie bus pasitelkiami priemonei vykdyti). Pateikiama informacija apie sudarytas sutartis, dokumentus (jei tokie yra), kuriais vadovaujantis vykdomos numatytos priemonės ar teikiamos reikalingos paslaugos (nurodant sutarties, kito dokumento pavadinimą, registracijos numerį, datą);

6) devintoje ir dešimtoje skiltyse numatomi papildomi materialiniai ir žmogiškieji ištekliai, reikalingi sutrikus įprastam vandens teikimui ar nuotekų tvarkymui. Jei turimų išteklių nepakanka, nurodomi trūkstamų išteklių sutelkimo būdai (pvz., trūkstant savų resursų, bus komplektuojamos gedimų šalinimo brigados, nuomojama reikalinga įranga ar pan., nurodant sutarties, jei sudaryta, pavadinimą, registracijos numerį, datą).

2 lentelė

|  |  |
| --- | --- |
| **Eil. Nr.** | **Organizuoti savivaldybės gyventojų aprūpinimą geriamuoju vandeniu alternatyviais būdais** |
| **Vartotojai** | **Poreikis gyventojams (l/parai)** | **Būdas** | **Ūkio subjektas, tiekiantis vandenį** | **Sutartis** | **Ištekliai** |
| **Vietovė** | **Gyventojai** | **Materialiniai** | **Žmogiškieji** |
| 1  | 2  | 3  | 4  | 5  | 6  | 7  | 8  | 9  |
| *1.* | *Pvz., Šiaulių miestas* | *Šiaulių miesto gyventojų skaičius –**100,575 tūkst.* | *150,863 tūkst. litrų geriamojo vandens* | *Geriamojo vandens pristatymas autocisternomis (pristatymo tvarka pateikta Plano priede)* | *AB „Vanduo“ (savivaldybei pavaldi įmonė)* |  | *2 autocisternos –**talpa po 500 l**per parą* | *2 asmenys (AB „Vanduo“ darbuotojai)* |
| *Geriamojo vandens pristatymas**talpose (buteliuose). Pristatymo tvarka ir kiekiai numatyti su UAB „Talpa“ sudarytoje 2019-09-09 sutartyje Nr. 1 (sutarties kopija pridedama)* | *UAB „Talpa“**(Liepkalnio g. 111B, Vilnius,**tel. Nr.8-700 22211,el.p.**info@talpa.lt)* | *2019-09-09 sutartis Nr.1“Dėl geriamojo vandens pristatymo“ (kopija pridedama)* | *–* | *–* |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Įrašoma, ar VMU vykdymui reikalingi valstybės informaciniai ištekliai. Jei tokie ištekliai reikalingi, – įvardinami valstybės informaciniai ištekliai, subjektas, kuriam jie reikalingi, bei nurodoma šių išteklių naudojimo paskirtis)

2 lentelės pildymas:

1) antrojoje skiltyje įrašoma vietovė pagal teritorinį savivaldybės paskirstymą, pvz., rajonas, miestelis, gyvenvietė, seniūnija;

2) trečiojoje skiltyje nurodomas gyventojų skaičius (esant poreikiui savivaldybės gyventojų skaičius gali būti išskaidomas pagal vietoves);

3) ketvirtojoje skiltyje pateikiama geriamojo vandens paros suvartojimo norma, apskaičiuota trečiojoje skiltyje nurodytą gyventojų skaičių padauginus iš geriamojo vandens vienam gyventojui paros suvartojimo normos, nustatytos Nepaprastosios padėties, mobilizacijos ar karo padėties metu rekomenduojamame maisto produktų asortimente ir vieno gyventojo paros suvartojimo normoje, patvirtintoje Lietuvos Respublikos sveikatos apsaugos ministro 2015 m. gegužės 25 d. įsakymu Nr. V-641 „Dėl Nepaprastosios padėties, mobilizacijos ar karo padėties metu rekomenduojamo maisto produktų asortimento ir vieno gyventojo paros suvartojimo normos patvirtinimo“;

4) penktojoje skiltyje nurodomi alternatyvūs aprūpinimo geriamuoju vandeniu būdai (pvz., vandens pristatymas autocisternose ar buteliais, suplanuojant paskirstymo vietas, pristatymo grafikus ir pan.);

5) šeštojoje ir septintojoje skiltyse aprašomos priemonės, reikalingos organizuojant savivaldybės gyventojų aprūpinimą geriamuoju vandeniu alternatyviais būdais, t. y. nurodomi ūkio subjektai, kurie bus pasitelkiami aprūpinant gyventojus geriamuoju vandeniu penktojoje skiltyje nurodytu būdu, taip pat pateikiama informacija apie su jais sudarytas sutartis, kitus dokumentus (jei tokie yra), kuriais vadovaujantis bus užtikrinamas gyventojų aprūpinimas geriamuoju vandeniu (nurodant sutarties ar kito dokumento pavadinimą, registracijos numerį, datą);

6) aštuntojoje ir devintojoje skiltyse nurodomi materialiniai ir žmogiškieji ištekliai, reikalingi organizuojant savivaldybės gyventojų aprūpinimą geriamuoju vandeniu alternatyviais būdais (pvz., savivaldybė naudos savo resursus, gali skirti autocisterną 500 l talpos ir 100 l degalų mėnesiui, 2 darbuotojus ir pan.). Jei turimų išteklių nepakanka, nurodomi trūkstamų išteklių sutelkimo būdai (pvz., trūkstant darbuotojų, numatoma, kad papildomus 2 asmenis skirs AB „Vanduo“).

\_\_\_\_\_\_\_\_\_\_\_\_\_\_\_\_\_\_\_\_\_\_\_